kardosdrur/scandi-wiki huggingface dataset:
Grove Dictionary of Music and Musicians

Grove Dictionary of Music and Musicians er en encyklopædi omfattende musik og musikere. Sammen med den tysksprogede Musik in Geschichte und Gegenwart er den det største opslagsværk for vestlig musik. Værket er gennemgået flere revisioner siden det 19. århundrede og bruges bredt. I de senere år er den gjort tilgængelig som en elektronisk udgave.

Se også 
 George Grove

Leksika
Musikbøger
Continental Cup

Continental Cup henviser til flere artikler:
 IAAF Continental Cup – atletikkonkurrence.
 Continental Cup (IIHF) – ishockeyturnering for europæiske klubhold.
 Continental Cup (KHL) – trofæ til vinderne af grundspillet i KHL.
 Continental Cup (rulleskøjtehockey) – rulleskøjtehockeyturnering
 Continental Cup of Curling – curlingturnering.
 FIS Ski Jumping Continental Cup – skihopkonkurrence.
 Inter Continental Cup – fodboldturnering for olympiske landshold.
 ITU Continental Cup – triatlonkonkurrence.
Louis Fleury

Louis Fleury (24. maj 1878 i Lyon – 11. juni 1926 i Paris) var en fransk fløjtenist, elev af Paul Taffanel ved Conservatoire de Paris. Claude Debussy dedicerede sit stykke for solofløjte Syrinx til ham. Fleury var en pioner i genopdagelsen af mange glemte fløjtekompositioner fra barokken og bestilte mange nye stykker hos komponister. Han var medlem af Société Moderne des Instruments à Vent.

Fløjtenister fra Frankrig
Fighter Squadron 730

730 Fighter Squadron er en dansk jagereskadrille hjemmehørende på Flyvestation Skrydstrup. Eskadrillen blev oprettet i 1954 på Flyvestation Karup,  1. januar 1954 oprettes Eskadrille 730 på Flyvestation Karup. Udrustet med F-84G Thunderjet som Eskadrille 730 og fik sit nuværende navn 1. januar 2005. Eskadrillens nuværende jagerfly, F-16 Fighting Falcons, blev anskaffet i starten af 1980'erne. I årene efter pensionerede man de aldrende F-100 Super Sabre jagerfly de var indkøbt til at erstatte. I 1950'erne benyttede man F-84 Thunderjet fly inden de blev erstattet af F-100. I 80'erne blev 730 den første danske eskadrille, der blev NATO certificeret som High Readiness Force (HRF). I mange år var 730 den operative jagereskadrille på Skrydstrup, mens Eskadrille 727 var en dedikeret omskolingseskadrille. Da Flyvevåbnet overgik til Expeditionary Air Force konceptet pr. 1/1-2006 (730's 52 års fødselsdag) samlede man piloter fra Eskadrille 726 i Aalborg og Eskadrille 730 hvorved 730 Fighter Squadron blev en realitet.

Eskadrillens kaldesignal er Birdsong, som er en direkte engelsk oversættelse af det lokale bryggeri Fuglsang, der brygges i Haderslev. 

Faktabox:    

Eskadrille 730    

1. januar 1954 Eskadrille 730 oprettes på Flyvestation Karup. Udrustet med F-84G Thunderjet.   

6. September 1954 forlagt til Flyvestation Skrydstrup.   

16. marts 1959 igen forlagt til Flyvestation Karup.   

I løbet af sommeren 1959 blev F84G udskiftet med F-100 Super Sabre.   

20. september 1961 igen forlagt til Flyvestation Skrydstrup.   

11. august 1981 blev F-100 Super Sabre udskiftet og eskadrillen blev Flyvevåbnets anden F16-eskadrille.  

 Fly fløjet:
 F-84 Thunderjet (1952-1959)
 F-100 Super Sabre (1961-1982)
 F-16 Fighting Falcon (1981-nu)

Referencer og eksterne henvisninger 

 Eskadrille 727 
http://www.marinehist.dk/FLYNYT/1994-FLYNYT.pdf side 8.

Flyvevåbnet
Eskadriller
http://www.marinehist.dk/FLYNYT/1994-FLYNYT.pdf side 8 fakta om eksadrille 730
Denis Law

Denis Law (født 24. februar 1940) er en tidligere skotsk professionel fodboldspiller, der havde en lang og succesfuld karriere som angriber i periden fra 1956-1974.

Denis Law begyndte karrieren som professionel fodboldspiller i 1956 i den engelske andendivisionsklub Huddersfield Town. Efter fire år i Huddersfield skiftede Law til Manchester City for et dengang rekordstort beløb på £55.000. Law spillede i Manchester City i et år inden Torino købte ham for £110.000, hvilket var en dengang rekordstor transferbeløb mellem en engelsk og en italiensk klub. Selvom han spillede med succes i Italien, havde han vanskeligt ved at finde sig til rette der, og han skiftede herefter i 1962 tilbage til England, hvor han skrev kontrakt med Manchester United for endnu en rekordstor transfersum, denne gang £115.000.

Dennis Law spillede herefter i 11 år for Manchester United, hvor han scorede 237 mål i 409 kampe. Han fik tilnavnet "The King" og "The Lawman" blandt tilhængerne. Han er den eneste skotte, der er tildelt titlen som Årets spiller i Europa, en titel han opnåede i 1964. Han vandt det engelske mesterskab med Manchester United i 1965 og 1967. Dennis Law forlod Manchester United i 1973 og vendte tilbage til Manchester City for en enkelt sæson, hvorefter han repræsenterede Skotland ved VM i fodbold 1974. Law spillede 55 landskampe for Skotland, og er med 30 mål sammen med Kenny Dalglish den mest scorende skotske landsholdsspiller. Dalglish skulle dog bruge 102 kampe for at nå de 30 mål. Denis Law er den tredjemest scorende spiller gennem tiderne i Manchester United, kun overgået af Wayne Rooney og Bobby Charlton. Law er den spiller i Manchester United, der har scoret flest mål på en enkelt sæson, 46 mål.

I 2004 blev han indlemmet i Scottish Football Hall of Fame.

Fodboldspillere fra Manchester United F.C.
Fodboldspillere fra Manchester City F.C.
Fodboldspillere fra Skotland
Fodboldspillere fra Torino FC
Fodboldspillere fra Huddersfield Town F.C.
Medlemmer af Scottish Football Hall of Fame
Deltagere ved verdensmesterskabet i fodbold 1974
Kildebjerg

Kildebjerg er navnet på flere lokaliteter:

 Kildebjerg (Assens Kommune) − en bakke på Vestfyn
 Kildebjerg (Ry) − en bydel i Ry, Skanderborg Kommune
IIHF Continental Cup

Continental Cup er en ishockeyturnering for Europas næstbedste klubhold, som arrangeres af IIHF.

Resultater

Kilder / eksterne henvisninger 
 IIHF – Continental Cup 
 Sports123.com – Ice Hockey – Men: Continental Cup

Noter 

Ishockeyturneringer
Etableret i 1994
Daniel (sanger)

Daniel Sitrit, bedre kendt som Daniel, er en dansk soulsanger. Han er bl.a. kendt som den mandlige forsanger i orkesteret The Antonelli Orchestra der har været fast del af TV 2-programmerne Vild med dans (2005–nu), Så det synger (2008–nu) og Den Store Klassefest (2009).

Han debuterede med albummet Simplified i 1997, der gav ham radiohittet "R U Free". I 1999 havde han to sange med på soundtracket til Susanne Biers succesfilm Den eneste ene, heraf duetten "I Close My Eyes and Think of You" med Szhirley.

Diskografi
 Simplified (Replay Records, 1997)
 Daniel (Gateway Music, 2006)

Eksterne henvisninger
 Officiel hjemmeside
 Daniel på Discogs

Sangere fra Danmark
Svenskeporten (Riga)

Svenskeporten () er den eneste bevarede byport i Letlands hovedstad Riga. Den oprindelige bygning på dette sted opførtes i det 16. århundrede og byggedes ind i Rigas bymur ved Jürgentårnet, en mur der opførtes i perioden fra 1215 til 1234. I 1698, under svenskernes herredømme, opførtes en gennemkørsel i huset af murermester Heinrich Henike, en gennemkørsel som forbinder Torņa iela og Trokšņu iela (Tårngade og Larmgade). Gennemkørslen fik navnet Svenskeporten i 1920'erne, da Letlands Arkitektforening købte bygningen.

Kilder 
 

Bygninger, konstruktioner og anlæg i Riga
Jens Jørgensen

Jens Jørgensen er navnet på flere personer:

 Jens Jørgensen (politiker) (1806-1876) – dansk bonde og politiker, medlem af Folketinget og Landstinget mm.
 Jens Jørgensen (borgmester) (født 1942) – dansk politiker og forfatter, tidligere borgmester i Slagelse og medlem af Folketinget (egl. Jens Christian Jørgensen)
 Johannes Jørgensen (1866-1956) – dansk forfatter (Jens Johannes Jørgensen)
Trelleborgs gamle vandtårn

Trelleborgs gamle vandtårn er et tidligere vandtårn i Stadsparken i Trelleborg i Sverige.

Vandtårnet påbegyndtes i 1911 efter tegninger af arkitekt Ivar Tengbom og stod færdigt i 1912. Da Trelleborg er fladt skulle tårnet være højt; det er 58 meter højt og er Trelleborgs højeste bygning. De øverste tre meter af bygningen udgøres af et kobberbelagt spir, et spir der prydes af to kugler – den ene på 40 centimeter i diameter, den anden på 60 centimeter i diameter. Selve vandcisternen kunne rumme 300 kubikmeter vand, dens top befandt sig 42 meter over jorden, og bjælkerne hvorpå cisternen hvilede befandt sig 32 meter over jorden. Vandtårnet var aktivt til 1971, hvor Trelleborgs nye vandtårn overtog dets funktion. På nær en café i gadeplan står vandtårnet ubenyttet hen.

Kildehenvisninger 

Vandtårne i Sverige
Bygninger, konstruktioner og anlæg i Trelleborg
Etableret i 1912
Niels Frandsen

Niels Hendrik Frandsen (født 1. oktober 1804 på Antvorskov, død 28. februar 1895) var en dansk godsejer og politiker.

Frandsen var søn af proprietær Peter Frandsen. Han stod i købmandslære i Kalundborg og var 1824-30 handelsbetjent i denne købstad. Han hjalp faderen med landbruget i et års tid, men købte 1831 en købmandshandel i Kalundborg, anlagde 1844 et bageri og blev 1846 udnævnt til mægler. Han købte i 1849 herregården Brejninggård ved Ringkjøbing sammen med broderen Hans Severin Frandsen (død 1879) og blev altså godsejer (på grund af godsets størrelse blev han dog i samtiden kaldt proprietær). Niels Frandsen oprettede et brænderi på gården, men 1882 var han nødsaget til at sælge den på auktion, hvorved brænderiet solgtes særskilt (nu kaldet Brænderigården) og selve gården for 124.000 kr. til apoteker H.G. Koefoed.

Niels Frandsen var formand for sogneforstanderskabet 1849-75, medlem af Ringkøbing Amtsråd 1854-68, landvæsenskommissær 1859-83, formand for husmands-hoveriets afløsning 1868-87 og repræsentant i Landbygningernes alm. Brandforsikring 1869-79. Han var desuden branddirektør for Ulfborg og Hind Herreder 1878-83. Han flyttede siden til en gård tættere på Ringkøbing, hvor han boede til 1887. Fra 1889 boede han i Kongens Lyngby.

Ved valget i 1855 stillede han op i 11. kreds, men fik kun 12 stemmer og blev ikke valgt. Han sejrede dog ved valget 20. juni 1859 og blev genvalgt ved det første valg i 1866 som tilhænger af den gennemsete Grundlov, men lod sig ikke opstille ved valget 18. oktober samme år. 15. september 1868 blev han atter valgt til Landstinget ved et suppleringsvalg, hvor han erstattede sognefoged J.B.M. Andersen, blev genvalgt ved det almindelige valg i 1870, men trak sig tilbage 1. oktober 1878. 1876 blev han Ridder af Dannebrog.

Frandsens politiske holdninger lå tættest på Højre.

Han blev gift efter 1850 med Amalie Marie Højer (1814-?) fra København, som må være død mellem 1855-1860, men ikke begravet i Brejning.

Kilder 
 Victor Elberling, Rigsdagens Medlemmer gennem 100 Aar, bind 1, København: J.H. Schultz Forlag 1949, s. 152.
 Harald Weitemeyer, V.A. Falbe-Hansen og Harald Westergaard, J.P. Trap: Kongeriget Danmark, bd. 5. Aarhus, Vejle, Ringkjøbing, Ribe og Færø Amter, København: G.E.C. Gad 1904, s. 621. Online

Eksterne henvisninger 
 

Godsejere fra Danmark
Købmænd fra Danmark
Amtsrådsmedlemmer
Personer fra Slagelse
Branddirektører fra Danmark
Kommunalpolitikere fra Danmark
Landstingsmedlemmer i 1850'erne
Landstingsmedlemmer i 1860'erne
Landstingsmedlemmer i 1870'erne
Riddere af Dannebrog
Gyrðir Elíasson

Gyrðir Elíasson (født 4. april 1961 i Reykjavik) er en islandsk forfatter og oversætter. Han har udgivet adskillige digtsamlinger (ikke oversat til dansk) samt romaner og novellesamlinger og fik sit danske gennembrud med novellesamlingen Mellem træerne, som udkom i 2011 og vandt Nordisk Råds Litteraturpris. Herudover er han også en virksom oversætter med en lang række oversatte værker bag sig. 
Han debuterede som forfatter i 1983 og udkom første gang på dansk i 1991.

Værker oversat til dansk 
 Vinduet mod syd (2018), roman
 Kobbermark (2016), novellesamling
 Ved Sandåen (2014), roman
 Mellem træerne (2011), novellesamling
 Søvncyklen (1995), kortroman
 Papirskibsregnen (1991), novellesamling

Referencer

Eksterne henvisninger 
 Gyrðir Elíasson, vinder af Nordisk Råds Litteraturpris 2011 på youtube.com
 Gyrðir Elíasson på forfatterweb.dk
 Interview på islit.is (engelsk)

Romanforfattere fra Island
Novelleforfattere fra Island
Digtere fra Island
Oversættere fra Island
Personer fra Reykjavik
Foreningen af 1888 til understøttelse af Dannebrogsridderes efterladte

Foreningen af 1888 til understøttelse af Dannebrogsridderes efterladte er en dansk forening, stiftet 1888, der som navnet siger, har til formål at understøtte efterladte til personer dekoreret med Dannebrogordenen, når de måtte være trængende til hjælp.

Kun modtagere af danske ridderordener (Dannebrogordenen og Elefantordenen) kan optages som medlemmer. Selskabet har både en bestyrelse og et repræsentantskab.

H.M. Dronningen er protektrice for foreningen.

Tidligere fandtes også Dannebrogsmændenes Forening, som er nedlagt.

Bestyrelsesformænd 

 Valdemar Oldenburg, overpræsident
 Bjarne E. Grønfeldt, kontorchef

Eksterne henvisninger 
 Foreningens hjemmeside 

Dannebrogordenen
Foreninger fra Danmark
Etableret i 1888
Taft

Taft (italiensk taffetà, af persisk tafte, 'vævet') er et let, blødt og glat, ofte glinsende tekstil, som oprindeligt blev fremstillet af silke, men laves i dag også af syntetiske fibre.

Vævede tekstiler
20. århundredes største danske ingeniørbedrifter

Rangeringen af 20. århundredes største danske ingeniørbedrifter blev gennemført i en afstemning blandt 5.400 medlemmer af Ingeniørforeningen ved en konkurrence afholdt den 1. december 2000.  De 10 første er:

 Poulsen-Buesender (20 % af stemmerne)
 Den Transiranske Jernbane
 Storebæltsforbindelsen 
 Ørsted-satellitten
 NKT's lyslederteknologi 
 Verdens første oceangående dielselmotorskib Selandia 
 Danfoss radiatortermostat
 Vestas vindsystemer
 Den gamle Lillebæltsbro 
 La Grande Arche i Paris

Noter
Frans Henrik Kockum den yngre

Frans Henrik Kockum (født 2. juli 1840 i Malmø i Sverige, død 18. februar 1910 i Malmø) var en svensk industrileder og søn af Frans Henrik Kockum den ældre.

Kockum gik på teknisk skole i Malmø, studerede ved Hannover Polytechnikum i 1856–58 samt ved Technische Universität Bergakademie Freiberg 1858–60 og i Leoben 1860–61. Derefter virkede han i sin fars industrier og ved sidstnævntes død i 1875 overtog han ledelsen for såvel det mekaniske værksted i Södra Förstaden, det nuværende Davidshallsområde, der omdannedes til Kockums mekaniska verkstads AB i 1866 som jernværksselskabet og tobaksfabrikken, de virksomheder han derefter udelukkende beskæftigede sig med.

Kilder

Eksterne henvisninger 
 

Riddere af Vasaordenen
Personer fra Malmø
Erhvervsfolk fra Sverige
Annihilation

Annihilation beskriver i fysikken den proces, som sker når en subatomar partikel kolliderer med dens respektive antipartikel.
Da der er energi- og impulsbevarelses bliver partiklerne omdannet til nye partikler. Partiklen og antipartiklen bliver først omdannet til en kraftpartikel, der bl.a. kan være en gluon, en W og Z boson eller en foton. Disse partikler bliver så omdannet til andre partikler. Da summen af kvantetallene i det oprindelige partikelpar er nul, må dette også være tilfældet for de nye partikler, der bliver skabt.

For en elektron-positron annihilation bliver der skabt to (i sjældne tilfælde 3) fotoner, med en samlet energi på mindst 1,022 MeV. Det er ikke muligt kun at producere en foton, da dette ville bryde med enten energi- eller impulsbevarelse 

(Den modsatte proces af annihilation er pardannelse.)

Fodnoter 

Subatomar fysik
Landvæsenskommission

Landvæsenskommissionerne er retsinstanser i Danmark, der regulerer lokale retsforhold på landet. De var tidligere organiseret under amterne i 26 enheder. Kommissionerne er besat med en dommer og to lægmænd, der har en indgangsvinkel til blandt andet vandløb, læhegn og private vejrettigheder.

Medlemmerne, kaldet landvæsenskommissærer, udpeges af Domstolsstyrelsen og er oftest landmænd. 

Ophørte i forbindelse med kommunalreformen 2007, hvorefter opgaverne overgik til kommunerne. 

Landbrug
Danmarks retsvæsen
Seabiscuit (film)

Seabiscuit er en amerikansk dramafilm baseret på den storsælgende roman Seabiscuit: An American Legend af Laura Hillenbrand. Filmen er løst baseret på galophesten Seabiscuits liv og karriere, der var en undermåler og overset fuldblodhest, hvis uventede succes gjorde ham til en yderst populær mediesensation i USA i slutningen af Depressionen.

Taglines 
 You don't throw a whole life away just beacause you got banged up a little
 A long shot becomes a legend.
 The hopes of a nation rode on a long shot.
 The true story of a long shot who became a legend.

Rolleliste (udvalgt) 
 David McCullough – Fortællerstemme
 Jeff Bridges – Charles Howard
 Paul Vincent O'Connor – Bicycle Supervisor
 Chris Cooper – Tom Smith (træner)
 Michael Ensign – Steamer Owner
 James Keane – Car Customer
 Valerie Mahaffey – Annie Howard (Charles Howards kone)
 David Doty – Land Broker
 Tobey Maguire – Red Pollard (Seabiscuits jockey)
 Elizabeth Banks – Marcela Howard
 Michael Angarano – Red Pollard som ung

Eksterne Henvisninger 

Amerikanske film fra 2003
Dramafilm fra USA
Film baseret på bøger
Point S

point S er en europæisk kæde af autoværksteder, hvis primære område er dæk og fælge. Kæden omfatter næsten 2.000 forretninger fordelt på 20 lande.

Danske afdelinger

Referencer

Eksterne henvisninger 
 Point S
 Point S development

Bilforhandlere og autoværksteder i Danmark
Etableret i 1971
Virksomheder fra Frankrig
Autoværksteder
Hjulkors

Hjulkors eller solkors er en figur bestående af et ligebenet kors i en cirkel. Hjulkorset er et almindeligt symbol fra helleristningerne og frem, og er gennem tiden blevet anvendt i mange sammenhænge. I Norge blev et gult hjulkors (under navnet "solkors") fra 1933 til 1945 benyttet af Nasjonal Samling, Quislings fascistparti før og under anden verdenskrig. Danmarks Nationalsocialistiske Ungdom, der var tilknyttet DNSAP, havde et kryssformet solhjul som hovedemblem. Frivillige franskmænd i krigstjeneste for Waffen-SS bar samme mærke på uniformernes venstre kravespejl. 

Symboler
Kors
Svaneapoteket (Viborg)

Svaneapoteket er en bygning placeret på Nytorv 3 lige overfor Amtmandsgården i Viborg. Bygningen har været fredet siden 1919.

Historie 
Jyllands første apotek blev etableret på stedet i 1573, da apoteker Philip Hauichendall den 16. februar 1573 af Kong Frederik II fik en bevilling.

I 1727 blev den nuværende bygning opført som en bindingsværkgård, efter den store bybrand året før. Hele forsiden blev grundmuret i 1846. I kælderen findes resterne af et stenhus fra middelalderen.

Indtil 1993 blev der drevet apotek fra bygningen.

Hele bygningsværket blev i årene 1995-96 ombygget så det kunne rumme lejligheder i de øverste etager, og mere moderne liberalt erhverv i stueetagen. Disse ændringer blev foretaget af arkitektfirmaet Landskab & Rum ved Lars Rohde, ingeniørfirmaet Abrahamsen & Nielsen og entreprenør Kurt Thorsen.

Eksterne henvisninger 

 Sagsbeskrivelse hos Kulturarvsstyrelsen
 Fire Røveres Eddike  på www.viborghistorie.dk

Fredede bygninger, konstruktioner og anlæg i Viborg Kommune
Bygninger, konstruktioner og anlæg i Viborg
Apoteker i Danmark
The Love Guru

The Love Guru er en amerikansk filmkomedie fra 2008, instrueret af Marco Schnabel og med Mike Myers og Jessica Alba i hovedrollerne. Myers skrev manus sammen med Graham Gordy i tillæg med at medvirke i filmen, samt at han produserede den sammen med Gary Barber. Under den 29. Razzie-Uddeling vandt filmen tre Golden Raspberry Awards, blandt andet prisen for værste film.

Handling 
Stjernespilleren i Toronto Maple Leafs, Darren Roanoke, undergår en del stress på grund af at hans kone har forladt ham til fordel for stjernespilleren på Los Angeles Kings, Jacques «Le Coq» Grandé. Stresset får hans hånd til at skælve, og dette påvirker hans ishockeyspilling. Darren får hjælp af guruen Maurice Pitka for at bekæmpe stressen, så hans hold kan komme ud af den lange række af tap de befinder sig i. I tillæg til at bli godt betalt, ønsker Pitka at han kan få en invitation til Oprah Winfreys talk-show, så han kan blive verdens mest kendte guru. Pitka kommer til Oprah, men i stedet for at ønske at blive verdens mest kendte guru, er det nu pludselig hans kærlighed til Jane Bullard som tæller mest. Dessværre har han indgået en aftale med guruen Tugginmypudha som gør at han må gå med kyskhedsbælte. Han rejser til Tugginmypudha for at få det fjernet, og får hos ham metoden på hvordan han slipper af med bæltet..

Roller 

I tillæg har følgende skuespillere roller som sig selv:
Mike Myers, Mariska Hargitay, Kanye West, Val Kilmer, Morgan Freeman, Rob Blake, Deepak Chopra, Oprah Winfrey og Jessica Simpson.

Modtagelse 
I åbningsweekenden indtjente filmen 13,9 millioner dollars i USA og Canada, og havnede på en 4. plads på box office-listerne. Tallene fra åbpningsweekenden faldt hurtigt efterhånden som filmen havde været ude et stykke tid.

Priser 
The Love Guru modtog flest nomineringer til den 29. Razzie-Uddeling, med i alt 7 nomineringer. Filmen vandt til sidst tre priser, for værste film, værste manus og værste mandlige skuespiller.

Eksterne henvisninger 
 Officielle hjemmeside

Referencer 

Komediefilm fra USA
Amerikanske film fra 2008
Modtagere af Golden Raspberry Awards
Eddie Haircut

Eddie Haircut (25. oktober 1959 i Husum - 1992) med det borgerlige navn Milan Balsgaard var én af de vigtigste inspiratorer, igangsættere og ikke mindst koncertarrangører på den tidligste danske punkscene. Som koncertarrangør arrangerede han bl.a. den legendariske albumdokumenterede punkfestival "Concert of the Moment" i 1979. Han var en vellidt og utrættelig persona i punkmiljøet – en ægte punkrocker og punkmusiker, der var trommeslager i bands som Elektrochok, Brats, Support og Monomania. Herudover lavede han bl.a. indlæg til det i dag musikhistorisk væsentlige danske punkfanzine Iklipsx.

Eddie Haircut spillede med Elektrochok og Brats til danmarks første større punkkoncert "Concert of the Day" den 15. september 1978, til Pære Punk i 1978 med Brats og til Concert of the Moment i 1979 med Support og D-Day. Og var generelt meget aktiv på samtlige de tidlige danske punkscener Brumleby, Rockmaskinen og Saltlageret etc.

Efter punkperioden bosatte Eddie Haircut sig i London et par år, hvor han var medlem af en række bands, heriblandt rockabilly-bandet Rimshots.

Efter opholdet i London tog han tilbage til Danmark, hvor han stadig var aktiv i musikbrancen, og blandt andet arbejdede som DJ for den populære lokalradiostation Sokkelund Radio i Huset i Magstræde.

Eddie Haircut døde 33 år gammel i forbindelse med sygdom i 1992.

Diskografi 
 Pære Punk – 12" comp LP 1979 (Kong Pære / KLP1) (Elektrochok og Brats)
 Pære Punk – MC comp 1979 (Kong Pære / KPMC1) (Elektrochok og Brats)
 Concert Of The Moment – 12" 3xLP live 1980 (Irmgardz / IRMG02) (Support)
 Concert Of The Moment – MC 14/11 1980 (Irmgardz / IRMG K502) (Support)
 Monomania – I'm Weird / 2nd Verse – 7” single 1980 – Better Day Records (BET 1)
 Bloodstains Across Denmark – 12" comp LP 1997 (Elektrochok og Brats, numre fra Pære Punk LP'en)

Eksterne kilder/henvisninger 
 Brats Biografi på mercyfulfate.org heriblandt info om Eddie Haircut
 info om Eddie Haircut på mercyfulfate.org i cover notes 

Musikere fra Danmark
Personer fra København
Halsnøyfjorden

Halsnøyfjorden  er en del af  Hardangerfjordens ydre del i i Hordaland fylke i Norge. Den ligger  i Sunnhordland mellem Halsnøy i Kvinnherad kommune i øst og øerne Stord og Sveio i vest. Fjorden er en fortsættelse af Bømlafjorden og går mod øst til Husnesfjorden. I syd, mellem Tittelsnes i vest og Fjelbergøy i øst, går Bjoafjorden mod syd, mens Klosterfjorden går 13 km ret mod  øst  ind til Halsnøy.
Fjorden har indløb i vest mellem Tittelsnes i Sveio i syd og værftet Aker Kværner Stord på Stord i nord. Øst for værftet ligger Leirvik, kommunecenteret på Stord. Herfra går fjorden østover til Halsnøy. 
Den sydligste del af fjorden, ved indløbet til Bjoafjorden, ligger lige indenfor kommunegrænsen til Vindafjord i Rogaland fylke. 

Det går en færgeforbindelse over fjorden mellem Fjelberg på Fjelbergøy og Skjersholmane på Stord.

Kilder og henvisninger

Fjorde i Vestland